**ÖSSZEFÉRHETETLENSÉGI ÉS TITOKTARTÁSI NYILATKOZAT**

Alulírott **………………………**, mint a Kerepes Város Önkormányzata (a továbbiakban: Ajánlatkérő, Kerepes Város Önkormányzata) nevében eljáró, illetve az Ajánlatkérő által a **„Menetrend szerinti autóbuszos közlekedés Kerepes településen”** tárgyú **közbeszerzési eljárásba vagy annak előkészítésébe bevont** kijelentem, hogy velem szemben nem áll fenn olyan körülmény, amely a közbeszerzésekről szóló 2015. évi CXLIII. törvény (a továbbiakban: Kbt.) 25. § szerinti összeférhetetlenséget eredményezhet.

A közbeszerzési eljáráshoz kapcsolódóan az alábbi folyamat(ok)ban veszek részt, amelyekhez kapcsolódóan a jelen összeférhetetlenségi nyilatkozatot teszem:**\***

* eljárás előkészítése (eljárással vagy annak előkészítésével kapcsolatos tevékenységbe bevont vagy az eljárás eredményét befolyásolni képes személy – ide értve a közbeszerzési szolgáltatót, valamint az általa foglalkoztatottakat is);
* ajánlatok és részvételi jelentkezések bírálata;
* **döntéshozatal.**

Nyilatkozom továbbá, hogy nem áll fenn összeférhetetlenség velem szemben a Kbt. 25. § (4) bekezdése alapján sem, mivel közvetve vagy közvetlenül sem rendelkezem olyan pénzügyi, gazdasági vagy egyéb személyes érdekeltséggel, amely úgy tekinthető, hogy befolyásolja funkcióim pártatlan és tárgyilagos gyakorlását.

Nyilatkozom továbbá a Kbt. 25. § (5) bekezdésére tekintettel:

1. *a közbeszerzési eljárásban ajánlattevőként, részvételre jelentkezőként, alvállalkozóként vagy az alkalmasság igazolásában* ***nem veszek részt / részt veszek\*;***
2. *a közbeszerzési eljárásban ajánlattevőként, részvételre jelentkezőként, alvállalkozóként vagy az alkalmasság igazolásában részt vevő szervezetként részt vevő gazdasági szereplő vagy annak tagja, vezető tisztségviselője, felügyelőbizottságának tagja, cégvezetője vagy alkalmazottja* ***nem vagyok / vagyok\*;***
3. *az a) vagy a b) pontban meghatározott személyek hozzátartozója* ***nem vagyok / vagyok\*.***

(Amennyiben a fentiek vonatkozásában pozitív tartalmú nyilatkozatot tett a nyilatkozó, úgy az összeférhetetlenség kockázata fennáll és az Ajánlatkérő köteles megvizsgálni az összeférhetetlenség fennállását!)

Nyilatkozom továbbá a Kbt. 25. § (6) bekezdés szerinti személy vagy azzal a személlyel közös háztartásban élő hozzátartozója **nem vagyok / vagyok\*.**

Kötelezettséget vállalok arra, hogy amennyiben a fenti körben az érdekeltségi viszony vagy az összeférhetetlenség kockázata a közbeszerzési eljárás bonyolítása során utólag merülne fel, arról azonnal írásban tájékoztatom a bizottság összetételét jóváhagyó személyt (döntéshozó) és a továbbiakban nem veszek részt a bizottság munkájában, kivéve, ha az érdekelt gazdálkodó szervezet írásban nyilatkozik, hogy az eljárásban nem vesz részt ajánlattevőként vagy alvállalkozóként vagy alkalmasság igazolásában résztvevő szervezetként vagy a részvételem nem eredményezi a verseny tisztáságának sérelmét.

Az eljárás során tudomásomra jutott információkat, adatokat és tényeket a Kbt-vel és egyéb vonatkozó jogszabályokkal összhangban sem az eljárás befejezése előtt, sem azt követően jogosulatlan, az eljárásba be nem vont személy tudomására nem hozom, az információkkal, adatokkal és tényekkel az ajánlattevőket (alvállalkozókat) nem befolyásolom. Kötelezem magam arra, hogy ha a kizáró ok az eljárás alatt következik be, erről haladéktalanul értesítem a döntéshozó személyt.

Kötelezem magam, hogy a tudomásomra, illetve birtokomba jutott bizalmas információ, üzleti titok nyilvánosságra hozatalának, vagy illetéktelenek által történő megszerzésének megakadályozása érdekében minden tőlem elvárhatót megteszek.

Tudomásul veszem, hogy a fenti kötelezettségeim megszegése a munkaviszonyból, munkavégzésre irányuló egyéb jogviszonyból származó lényeges kötelezettség jelentős mértékű megszegésének minősül.

Kelt: Kerepes, ………………………………………..

 ……………………………..

 Aláírás

\* Megfelelő rész aláhúzandó!